آذربایجانین خالق آرتیستی عالیم قاسیموو چاغداش دؤوروموزده موغام صنعتینین ان بؤیوک اوستادلاریندان بیریدیر.
آخار. آز خاتیرلادیر کی، او، ۱۹۵۷-جی ایلده قوبوستان رایونونون نابور کندینده آنادان اولوب. ۱۹۸۰-جی ایلده موسکوادا ۲۲-جی اولیمپییا اویونلاریندا ایشتیراک ائدن عالیم قاسیموو ۱۹۸۲-جی ایلده بیرینجی رئسپوبلیکا موغام موسابیقهسینین قالیبی اولوب. ۱۹۸۸-جی ایلده ایسه آمئریکا بیرلشمیش شتاتلاریندا میللی فولکلور فئستیوالیندا خصوصی دیپلوما لاییق گؤرولوب.
۲۰۱۲-جی ایل مایین ۲۶-دا عالیم قاسیموو باکیدا کئچیریلهن ۵۷-جی آوروویزییا ماهنی موسابیقهسینین فینال مرحلهسینده آذربایجان تمثیلچیسی صبینه بابایئوا ایله عینی صحنهنی پایلاشیب.
۲۰۰۳-جو ایلده یئنیدن یونئسکو موکافاتی آلان بؤیوک صنعتکار ۲۰۰۹-جو ایلده آمئریکانین جورجتاون اونیوئرسیتئتی و مرکزی ایوردانییادا یئرلشهن ایستراتئژی آراشدیرمالار مرکزینین کئچیردیی موسابیقهده دونیانین ان نفوذلو ۵۰۰ موسلمانی آراسیندا ۴ آذربایجانلیدان بیری اولوب.
عالیم قاسیموو حاضردا آصف زئیناللی آدینا موسیقی مکتبینده و باکی موسیقی آکادامییاسیندا ایشلییر. او، آذربایجان دؤولت اوپئرا و بالئت تئاترینین سولیستیدیر.
موغام صنعتینین اوستادی دونیانین بیر چوخ اؤلکهسینده کونسئرتلر وئریب، اینسانلارین سئوگیسینی قازانیب.
اؤزونه مخصوص اوخو طرزی ایله تامامیله فرقلنن عالیم قاسیمووون ایفاسیندا سسلنهن هر بیر موغام، تصنیف، خالق و یاخود بستکار ماهنیسی کؤنوللری فتح ائدیر.
azb_Arab azb_Arab azb_Arab azb_Arab azb_Arab azb_Arab azb_Arab